Wɔde ma dwom kyerɛfo; Yedutan*+ de. Dawid dwom.39 Mekae sɛ: “Mɛhwɛ m’anammɔn yiyeNa mamfa me tɛkrɛma anyɛ bɔne.+Sɛ ɔdebɔneyɛfo bi wɔ baabi a mewɔ a,Mede ade bɛhyɛ m’ano.”+2 Metɔɔ mum na mankasa;+Adepa mpo, manka ho asɛm,Nanso me yaw no mu yɛɛ den.3 Ɛyɛɛ sɛnea me koma da ogya mu;*Sɛ midwen ho* a, ogya no dɛw kɛse.Ɛnna me tɛkrɛma kae sɛ:4 “O Yehowa, ma minhu sɛnea m’awiei bɛyɛ,Na minhu me nna a aka,+Sɛnea ɛbɛyɛ a mehu sɛ me nkwa nna yɛ tiaa.*5 Anokwa, woama me nna ayɛ kakraa bi;*+Na me nkwa nna nyɛ hwee wɔ w’ani so.+Ampa, yehu onipa a ɛte sɛ nea ɛrekɔ yiye ma no mpo a, ɔte sɛ hwenem mframa kɛkɛ.+ (Sela)6 Ampa, onipa biara nam sɛ sunsuma.Ɔpere ne ho* kwa.Ɔboaboa ahode ano, nanso onnim nea ɛbɛkɔ akodi ne nsam.+7 O Yehowa, afei dɛn ne m’anidaso?M’anidaso ara ne wo.8 Gye me fi me mmarato nyinaa mu.+Mma ɔkwasea mmmu me animtiaa.9 Metɔɔ mum;Mantumi ammue m’ano,+Efisɛ wo na woma ɛbaa saa.+10 Ɔhaw a wode aba me so no, yi fi me so.Wo nsa a wode abɔ me nti, mayɛ mmerɛw.11 Onipa mfomso nti, wotwe n’aso de teɛteɛ no;+Sɛnea nwewemmoa sɛe ade no, saa ara na wobɛyɛ n’agyapade.Ampa, onipa biara te sɛ hwenem mframa kɛkɛ.+ (Sela)12 O Yehowa, tie me mpaebɔ;Yɛ aso ma me sufrɛ.+Mmu w’ani ngu me nisu so,Na meyɛ ɔhɔho ma wo;+Meyɛ ɔkwantuni a ɔretwam* te sɛ m’agyanom nyinaa.+13 W’ani si me so dodo; yi fi me so ma m’ani nnye,Ansa na mawu a wonhu me bio.”
twi_Latn